  Анжелика Тихонова корреспондент Матысь нуналъёсы куазь шуныт кариськемен сэрен Ижкарлэн Шор площадьысьтыз йӧ гурезьёсысь нискыланлэсь возиськыны куро. Со сярысь кар администрацилэн пресс-службаез ивортэ. Удмуртиысь Гидрометцентрлэн ивортэмезъя, матысь нуналъёсы элькунамы шуныт кариськоз. 16-тӥ толсуре зорыны но кот лымы усьыны быгатоз, омырын -1…+4 градус луоз. Йӧ карлы рос-прос сылон понна омырын -4 градуслэсь шуныт луыны кулэ ӧвӧл Та дыре возиськись температура площадьысь йӧ городокез кышкытлыктэк уже кутыны уг сёты. Термометр нольлэсь вылӥе ӝутӥськыку йӧ гурезьёс тӥяськыны, блокъёс пильылӥськыны но интыысьтызы вырӟыны быгато Ижкар администрацилэн пресс-службаезСоин валче «Россия» киноцентр вӧзын интыяськем 6 метръем «Байгурезез» но «Удмуртия» космодромез» шуныт куазь дыръя котыртыны чакламын.  Тодэ вайытом, азьвылгес МЧС-лэн элькунъя управлениез йӧвалег луон сярысь алӥз.  Тегъёс: Мерлык Ижкар куазь Тол шутэтскон кышкыттэмлык Шорплощадь  